Komisjoni määrus (EÜ) nr 440/96,

11. märts 1996,

millega avatakse ühenduse tariifikvoodid teatavate linnaseidude ja odra sõelumisjääkide segude jaoks ning nähakse ette nende haldamine

EUROOPA ÜHENDUSTE KOMISJON,

võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta, [1] viimati muudetud määrusega (EÜ) nr 1863/95, [2] eriti selle artikli 12 lõiget 1,

ning arvestades, et:

mitmepoolsete kaubandusläbirääkimiste Uruguay voorus sõlmitud kokkulepetes [3] kohustus ühendus avama iga-aastased tariifikvoodid teatavate linnaseidude ja odra sõelumisjääkide segude jaoks; nende kvootide raames toimuv import on tollimaksust vabastatud;

nimetatud kvoodid tuleb avada alates 1. jaanuarist 1996 ja näha ette nende üksikasjalikud haldamiseeskirjad; ühenduse importijatele on vaja tagada kõnealuste kvootide võrdne ja pidev kasutusvõimalus ning tagada nende kvootide jaoks ettenähtud tollimaksuvabastuse katkematu kohaldamine kogu asjaomaste toodete impordi suhtes kõikidesse liikmesriikidesse kuni nimetatud kvootide ammendamiseni; selleks, et tagada nimetatud kvootide ühise haldamise tõhusus, ei tehta liikmesriikidele siiski takistusi kvoodimahtude kasutamiseks vastavalt tegelikule impordile; selline haldusmeetod nõuab siiski tihedat koostööd liikmesriikide ja komisjoni vahel; komisjonil peab olema võimalik kontrollida, mil määral kvoote on kasutatud, ja teavitada sellest liikmesriike;

teraviljaturu korralduskomitee ei ole oma eesistuja poolt kindlaksmääratud ajavahemiku jooksul arvamust avaldanud,

ON VASTU VÕTNUD KÄESOLEVA MÄÄRUSE:

Artikkel 1

Järgmiste toodete impordi suhtes peatatakse tollimaksu kohaldamine tabelis esitatud ühenduse iga-aastaste tariifikvootide piires:

Jrk nr | CN-kood | TARICi kood | Kirjeldus | Kvoodi maht |

(1) | (2) | (3) | (4) | (5) |

09.2903 | ex23099031 | 10 | Linnaseidude ja linnastamisprotsessi eelsete odra sõelumisjääkide segust koosnev valmistis (mis tõenäoliselt sisaldab ka muid seemneid) koos linnastamisprotsessi läbi teinud odra puhastusjääkidega, mis sisaldab valku vähemalt 15,5 % massist. | 100000 t |

ex23099041 | 40 | Linnaseidude ja linnastamisprotsessi eelsete odra sõelumisjääkide segust koosnev valmistis (mis tõenäoliselt sisaldab ka muid seemneid) koos odra linnastamisprotsessi läbi teinud odra puhastusjääkidega, mis sisaldab valku vähemalt 15,5 % massist ja tärklist kuni 23 % massist. |

09.2905 | ex23099031 | 10 | Linnaseidude ja linnastamisprotsessi eelsete odra sõelumisjääkide segust koosnev valmistis (mis tõenäoliselt sisaldab ka muid seemneid) koos linnastamisprotsessi läbi teinud odra puhastusjääkidega, mis sisaldab valku vähemalt 12,5 % massist. | 20000 t |

ex23099031 | 15 |

ex23099041 | 40 | Linnaseidude ja linnastamisprotsessi eelsete odra sõelumisjääkide segust koosnev valmistis (mis tõenäoliselt sisaldab ka muid seemneid) koos linnastamisprotsessi läbi teinud odra puhastusjääkidega, mis sisaldab valku vähemalt 12,5 % % massist ja tärklist kuni 28 % massist. |

ex23099041 | 50 |

Artikkel 2

Kui importija esitab avalduse artikliga 1 hõlmatud toodete lubamiseks liikmesriigis vabasse ringlusse, taotledes sooduskorra kohaldamist, ja kui toll tema avalduse vastu võtab, eraldab asjaomane liikmesriik kõnealuse kvoodi mahust vajadustele vastava koguse, teatades sellest ka komisjonile.

Koguste eraldamise taotlused, milles on kirjas vabasse ringlusse lubamise deklaratsiooni aktsepteerimise kuupäev, tuleb viivitamata saata komisjonile.

Kui järelejäänud maht seda võimaldab, teeb komisjon eraldised nende kuupäevade kronoloogilise järjekorra alusel, millal asjaomase liikmesriigi toll aktsepteeris vabasse ringlusse lubamise deklaratsioonid.

Kui liikmesriik ei kasuta eraldatud koguseid ära, tagastab ta kasutamata osa võimalikult kiiresti asjakohase kvoodimäära alla.

Kui taotletavad kogused ületavad kvoodi järelejäänud mahu, jaotatakse järelejäänud maht taotlejate vahel proportsionaalselt. Komisjon teatab tehtud eraldistest liikmesriikidele.

Artikkel 3

Iga liikmesriik tagab artiklis 1 loetletud toodete importijatele võrdse ja pideva võimaluse kasutada nimetatud kvoote seni, kuni järelejäänud kvoodimaht seda võimaldab.

Artikkel 4

Liikmesriigid ja komisjon teevad käes-oleva määruse artiklite 1-3 täitmise tagamiseks tihedat koostööd.

Artikkel 5

Käesolev määrus jõustub Euroopa Ühenduste Teatajas avaldamise päeval.

Seda kohaldatakse alates 1. jaanuarist 1996.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 11. märts 1996

Komisjoni nimel

komisjoni liige

Franz Fischler

[1] EÜT L 181, 1.7.1992, lk 21.

[2] EÜT L 179, 29.7.1995, lk 1.

[3] EÜT L 336, 23.12.1994, lk 22.

--------------------------------------------------